OpenLLM-France/wikimedia huggingface dataset:
# Enterprise (comtat de Lake)

Enterprise és una comunitat no incorporada al Comtat de Lake, al nord-oest de l'estat estatunidenc de Califòrnia. Està localitzat dins del Mendocino National Park; està a una altitud de 853 metres. Es troba a 104,61 quilòmetres de Santa Rosa, a 152,96 quilòmetres de Sacramento, a 182,54 quilòmetres de San Francisco i a 243,12 quilòmetres de San Jose; és a uns 3 quilòmetres de Rice Fork Summer Homes, a uns 4 quilòmetres de Three Crossing, a uns 8 quilòmetres de Pomo i a uns 3 quilòmetres del Llac Pillsbury.

## Geografia

Enterprise es troba en les coordenades 39° 21′ 48″ N, 122° 57′ 2″ O﻿ / ﻿39.36333°N,122.95056°O﻿ / 39.36333; -122.95056 i a una altitud de 853 metres.

## Política

En la legislatura estatal Enterprise estava en el 2n Districte del Senat, representats per la Demòcrata Noreen Evans, i en el 1r Districte d'Assemblea, representats pel Demòcrata Wesley Chesbro. Federalment, Enterprise està localitzada en el 1r districte congressual de Califòrnia, representats pel Demòcrata Mike Thompson.

## Referències

* 1 2 3 (anglès) «U.S. Geological Survey Geographic Names Information System: Enterprise, Lake County, California». Geographic Names Information System. [Consulta: 12/10/2011.]
* 1 2 (anglès) «Enterprise Populated Place Profile / Lake County, California Data». California HomeTownLocator. [Consulta: 12/10/2011.]
* ↑ (anglès) «World Distance Calculator, Distance Between Cities, World Distance Chart, Distance Table». Globefeed.com. [Consulta: 12/10/2011.]
* ↑ Durham, David L. (1998). California's Geographic Names: A Gazetteer of Historic and Modern Names of the State — pàgina 57. Quill Driver Books. ISBN 9781884995149.

## Vegeu també

* Comtat de Lake (Califòrnia)
* Rice Fork Summer Homes
* Loch Lomond (Califòrnia)
* Àrea no incorporada

## Enllaços externs

* (anglès) Perfil comunitari d'Enterprise
# Mode de producció

Un mode de producció és un mode o manera macroeconòmica en la qual s'estructura una societat determinada per a la producció. L'economista i sociòleg Karl Marx va definir amb aquesta expressió la manera en què s'estableixen les relacions de producció en una societat, que per a ell depenen del període històric i defineixen el seu model macroeconòmic i social. Així, per a Marx, la societat va començar prenent només el que la terra li donava, després va saber treure'n més profit, però aquesta encara no era propietat de ningú, va ser posteriorment que va començar a repartir-se i més tard fins i tot els propietaris i gestors de la producció es van separar de la terra.
Així, la teoria marxista del materialisme històric estableix el mode de producció com a mode o tipus de societat segons la seva infraestructura econòmica i la resultant superestructura política, jurídica, religiosa i filosòfica-ideològica.
Des d'aquest punt de vista socioeconòmic, Marx divideix la història de la humanitat en períodes històrics en els quals s'estableix una lluita de classes entre els que treballen la terra, o produeixen directament, però no són propietaris dels recursos, i els que sí que en són propietaris però en canvi no afegeixen cap valor a la producció. Segons l'època o mode de producció es tracta d'esclaus i homes lliures, de senyors i serfs o de proletaris i burgesos.

## Modes de producció

Els diferents tipus de modes de producció proposats són els següents:
* Mode de producció primitiu, comunisme, pròpia dels pobles primitius, la terra és de propietat col·lectiva
* Mode de producció esclavista, la terra i algunes persones esdevenen propietat d'uns quants
* Mode de producció feudal, possessió dels recursos humans i materials organitzada en forma piramidal
* Mode de producció capitalista, separació entre el productor i la terra
* Mode de producció socialista, retorn a la propietat col·lectiva dels recursos
* Mode de producció comunista, propietat col·lectiva i gestió col·lectiva de l'explotació de la producció
A Formacions econòmiques precapitalistes (1858), Marx proposa també un mode de producció asiàtic o oriental.

## Vegeu també

* Despotisme hidràulic o mode de producció asiàtic, que ha estat també copiat a alguns altres països, com per exemple Perú
# Cashel

Cashel (en irlandès Caiseal o "fortificació") és una ciutat del Comtat de Tipperary sud a Irlanda. S'hi trobar el conjunt monumental del Rock of Cashel, una fortalesa medieval situada en un pujol als afores del poble. Cashel és la seu d'un arquebisbat catòlic (encara que la catedral es troba a Thurles) i d'un bisbat anglicà, el bisbe del qual és també bisbe d'Ossory i resideix a Kilkenny.

## Transport

Cashel es troba molt a prop de la carretera M8 que comunica Dublín amb Cork, ciutats amb les quals es connecta mitjançant autobusos regulars de Bus Eireann. De fet, Cashel solia ser un embut de trànsit, fins que es va construir la variant que evita travessar-la.

## Història

La «Roca de Cashel», a la qual el poble deu la seva existència, és un pujol, de roca calcària, que s'eleva abruptament sobre el terreny fèrtil conegut com a Golden Vale. Al cim d'aquest pujol hi ha un grup d'edificacions, avui en ruïnes, amb un important valor històric i artístic. Encara que actualment la població de la vila no arriba a les 3.000 persones, durant l'edat mitjana va ser un important centre comercial, polític i religiós.
Cashel es va transformar a la capital de Munster al voltant del segle iv, quan Corc, de la dinastia Eóganachta, va erigir un fort a la Roca, i la Carta de Drets indica que a Cashel es cobraven els tributs dels seus súbdits. Posteriorment, al segle v, Sant Patrici hauria batejat al tercer rei de Cashel, Óengus (o Angus) Mac Natfraich encara que potser el va batejar Pal·ladi. L'any 977 Brian Boru, de la dinastia Dál gCais, va usurpar el tron de Munster i va ser el primer rei no Eóghanacht a ocupar el tron en més de cinc segles. En 1101 el seu net, el rei Muircheartach Ua Briain, va donar el terreny i les possessions de Cashel al Bisbat de Limerick, que al mateix temps suposava evitar que caiguessin en mans dels MacCarthys, la branca principal de la dinastia Eóganachta. Els bisbes van instal·lar una famosa escola a Cashel, des de la qual enviaven bisbes a diversos llocs del continent, especialment a Ratisbona (Alemanya).
En el Sínode de Cashel de 1172 els bisbes irlandesos van decidir acceptar la sobirania d'Enric II d'Anglaterra sobri Irlanda, en la línia de l'establert pel Papa Alexandre III. El 1647, durant les Guerres confederades d'Irlanda, Cashel va ser saquejada i destruïda per les tropes parlamentàries angleses dirigides per Murrough O'Brien. Més de mil catòlics irlandesos, entre soldats, clergues i civils, es van refugiar a la Roca, i van ser massacrats durant els enfrontaments posteriors. Després, els edificis de la Roca de Cashel van quedar abandonats i van entrar en un període d'oblit i ruïna, fins a ser rehabilitats recentment com a monument i atractiu turístic.

## Personatges il·lustres

* Sir Robert Peel va ser diputat per aquesta circumscripció.
* John M. Feehan, escriptor

## Enllaços externs

* Cashel Town Council Arxivat 2007-11-29 a Wayback Machine.
* Enciclopèdia Catòlica
* Cashel Heritage Trust Tourist & Business Info
# Heaven For Everyone

«Heaven for Everyone» és una cançó escrita per Roger Taylor. Inicialment, va aparèixer a l'àlbum Shove It del seu grup The Cross, amb Freddie Mercury com a cantant convidat. La cançó es va tornar a treballar amb Queen i va aparèixer a l'àlbum Made in Heaven del 1995, on és la setena cançó i el primer senzill. La cançó va arribar al número dos a la UK Singles Chart. El videoclip conté fragments de la pel·lícula Le Voyage dans la Lune de Georges Méliès.

## Referències

* ↑ Roberts, David (2006). British Hit Singles & Albums. London: Guinness World Records Limited
* ↑ Queen Promo Videos: Heaven For Everyone Ultimate Queen. Retrieved 14 November 2011
# Upeneus sulphureus

Upeneus sulphureus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 23 cm de longitud total.

## Distribució geogràfica

Es troba des de l'Àfrica oriental fins al sud-est d'Àsia, Xina, nord d'Austràlia i Fidji.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# És hora de dir-se adeu?

És hora de dir-se adeu? (títol original: Time to Say Goodbye?) és una pel·lícula estatunidenca dramàtica del dirigida per David Jones. Ha estat doblada al català.

## Argument

La pel·lícula està centrada en la decisió d'un ancià patriarca familiar d'acabar amb la seva vida, quan fa front a la degradació i al patiment per la malaltia d'Alzheimer. La seva família està enfonsada.

## Repartiment

* Eva Marie Saint: Ruth Klooster
* Richard Kiley: Gerald Klooster
* Margaret Colin: Kristen Hamstra
* Rick Roberts: Xip Klooster
* Alex Carter: Craig Klooster
* Kevin Hicks: Curt Klooster
* John Neville: Jutge de Michigan
* Elizabeth Pastor: Teresa Rodriguez
* Louis Di Bianco: Joe Rodriguez
* Greg Ellwand: Bill
* Tracey Hoyt: Mary
* Catherine McNally: Betty
* Max Naiman: Zachery
* Connor Cunningham: Alexander
* John Boylan: Peters
* Richard McMillan: Fawcett
* John Innes: Stroup
* Martin Doyle: Earhart
* David Eisner: Justis
* Thomas Hauff: Jutge McKinistry
* Philip Semblant: Agent de Policia de l'aeroport
* Ronn Sarosiak: Florida Patrolman
* Matthew Bennett: Agent de l'FBI
* James Downing: Tony
* Harry Hamlin

## Referències

* ↑ «És hora de dir-se adeu?». esadir.cat.
* ↑ «Time to Say Goodbye?». Allociné.
# (2067) Aksnes

Aksnes és l'asteroide número 2067. Va ser descobert per l'astrònom Yrjö Väisälä des de l'observatori de Turku (Finlàndia), el 23 de febrer de 1936. La seva designació provisional era 1936 DD.

## Referències

* 1 2 3 4 5 6 7 «JPL Small-Body Database». [Consulta: 31 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=2067.
* 1 2 3 4 5 6 7 8 «JPL Small-Body Database». [Consulta: 25 gener 2024].
* ↑ «IAU Minor Planet Center». [Consulta: 10 gener 2021].
# Carol Tomé

Carol B. Tomé és una executiva empresarial estatunidenca. És l'executiva en cap d'United Parcel Service (UPS). Va formar part de The Home Depot, on va treballar del 1995 al 2019, exercint de vicepresidenta i tresorera i, més tard, de vicepresidenta executiva i directora financera. Va ser membre de la junta d’UPS des del 2003.
Tomé ha estat nomenada dues vegades a la llista Forbes de les 100 dones més poderoses del món. El 2012, apareix en segon lloc en la llista dels millors directors financers de The Wall Street Journal. Tomé va ser seleccionada per a la primera edició del 2021 de Forbes 50 Over 50; format per empresaris, líders, científics i creadors majors de 50 anys.

## Referències

* ↑ «UPS CEO David Abney to retire, board member Carol Tomé to take post at end of May» (en anglès americà). USA Today, 12-03-2020. [Consulta: 18 març 2020].
* ↑ «Carol Tomé, Chief Executive Officer Elect, UPS» (en anglès americà). UPS Pressroom. [Consulta: 18 març 2020].
* ↑ The Home Depot. «THE HOME DEPOT ANNOUNCES RETIREMENT PLANS OF CAROL TOMÉ AND NAMES 14-YEAR COMPANY VETERAN, RICHARD MCPHAIL, CHIEF FINANCIAL OFFICER». [Consulta: 10 abril 2020].
* ↑ «Carol Tomé on becoming CEO of UPS: ‘This was my calling’» (en anglès americà). SaportaReport, 08-03-2021. [Consulta: 13 agost 2021].
* ↑ «Carol Tomé» (en anglès). Forbes. [Consulta: 17 agost 2021].
* ↑ «Check Out Corporate America's Top CFOs». [Consulta: 10 abril 2020].
* ↑ Gross, Elana Lyn; Voytko, Lisette; McGrath, Maggie «The New Golden Age». Forbes, 02-06-2021 [Consulta: 2 juny 2021].
# Enterprise (Mississipi)

Enterprise és una població dels Estats Units a l'estat de Mississipi. Segons el cens del 2000 tenia 474 habitants.

## Demografia

Segons el cens del 2000, Enterprise tenia 474 habitants, 202 habitatges, i 138 famílies. La densitat de població era de 80,6 habitants per km².
Dels 202 habitatges en un 29,7% hi vivien nens de menys de 18 anys, en un 53% hi vivien parelles casades, en un 12,9% dones solteres, i en un 31,2% no eren unitats familiars. En el 28,2% dels habitatges hi vivien persones soles el 13,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,83.
Per edats la població es repartia de la següent manera: un 23,6% tenia menys de 18 anys, un 7,4% entre 18 i 24, un 26,8% entre 25 i 44, un 24,7% de 45 a 60 i un 17,5% 65 anys o més.
L'edat mediana era de 39 anys. Per cada 100 dones de 18 o més anys hi havia 92,6 homes.
La renda mediana per habitatge era de 33.125 $ i la renda mediana per família de 37.375 $. Els homes tenien una renda mediana de 29.583 $ mentre que les dones 21.719 $. La renda per capita de la població era de 16.995 $. Entorn del 9,2% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Enterprise». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Enterprise». American Fact Finder. Oficina del Cens dels Estats Units, 12-01-2010.
# Abegesta

Abegesta és un gènere d'arnes de la família Crambidae. El gènere va ser creat per Eugene G. Munroe el 1964.

## Taxonomia

* Abegesta concha Munroe, 1964
* Abegesta reluctalis (Hulst, 1886)
* Abegesta remellalis (Druce, 1899)

## Referències

* ↑ «GlobIZ search». Global Information System on Pyraloidea. [Consulta: 10 febrer 2011].

## Enllaços externs

* Savela, Markku. «Abegesta Munroe, 1964» (en anglès). Lepidoptera and Some Other Life Forms.
* McLeod, Robin. «Genus Abegesta» (en anglès). BugGuide. Iowa State University.
# Gruta Pedra Pintada

La gruta Pedra Pintada, Gruta do Pilão o Caverna da Pedra Pintada és un jaciment arqueològic situat a la serra de Paituna, municipi de Monte Alegre, estat de Pará, Brasil. En aquesta gruta, al 1984 el Grup Espelelògic Paranaense descobrí pintures rupestres, que foren estudiades al 1986 per l'arqueòleg Mario Consens.

## Excavacions

Entre 1991 i 1992 l'arqueòloga Anna Roosevelt dirigí l'excavació del lloc, en què diferencià 20 estrats, que foren datats mitjançant 56 proves de radiocarboni i 13 de termoluminescència.

### Paleoamerindi

En els estrats 17 i 16 es registraren els rastres d'ocupació humana més antics, entre aquests 24 instruments de pedra, fabricats amb quars i calcedònia, com ara 4 puntes triangulars bifacials tallades. També s'hi trobaren 30 mil estelles de treballs en pedra, pigments i pintures, així com residus de noguera del Brasil (Bertholletia excelsa), muiricí i altres vegetals consumits. Una llavor d'Astrocaryum vulgare trobada en l'estrat 17 es datà en 11310 ae. S'assumeix una ocupació continuada del lloc de llavors ençà, fins a la datació més recent de l'estrat 16, de 10000 ae.
La datació d'eines i estelles per luminescència òpticament estimulada (OSL) es determinà entre 16190 i 9530 ae. Sembla que el lloc estigué abandonat durant dos mil·lennis fins fa 7.580 anys.
Per a Anna Roosevelt i altres experts, l'ocupació d'aquest lloc a la fi del plistocé, en condicions d'adaptació a un territori forestal, és una prova més del poblament primerenc d'Amèrica, anterior a la cultura Clovis.

### Holocé

Després d'una època sense rastres d'ocupació humana entre els estrats 15 a 23, els estrats superiors, del 12 a l'1, ofereixen rastres abundants de població durant l'holocé. S'hi han identificat cultures indígenes per ordre d'antiguitat:
* Paiyuna entre 7580 i 4710 ae, que correspon al període arcaic.
* Aroxí entre 3603 i 3230 ae, amb ceràmica pintada i rastres d'horticultura incipient, correspon a l'inici del període formatiu. Inclou un crani humà.
* Restes relacionades amb la cultura Corico, que inclouen espigues de dacsa; daten de fa 1.100 anys.
* Pariçó entre 675 i 430 ae.
Prop de Pedra Furada, al municipi de Santarem, l'equip dirigit per Anna Roosevelt havia trobat un femer de petxines en un lloc datat per termoluminescència entre 7 mil i 8 mil anys ae, és a dir, del mateix període inicial de la cultura Paiyuna. Allí els investigadors descobriren la ceràmica més antiga trobada fins a aquest moment a Amèrica.

## Referències

* ↑ Pereira, Edithe (2003) Arte rupestre na Amazônia: Pará: 27-28, 148. Editora UNESP.
* 1 2 3 4 5 Roosevelt, Anna C. et al. (1996) "Paleoindian cave dwellers in the Amazon: the peopling of the Americas". Science 272 (5260): 373-384.
* ↑ Roosevelt, Anna C. et al. (1991) "Eighth Millennium Pottery from a Prehistoric Shell Midden in the Brazilian Amazon". Science 254 (5038): 621-1624.

## Vegeu també

* Pedra Furada
* Caverna da Pedra Pintada
* Toca da Tira Peia
# 1494
## Esdeveniments

Països Catalans
Resta del món
* Tractat de Tordesillas.
* Comencen les Guerres d'Itàlia.

## Necrològiques

Països Catalans
* 12 d'octubre - Alguaire, Lleida: Francesquina de Carcassona, priora del monestir d'Alguaire.
Resta del món
* 17 de novembre - Ferrara, Itàlia: Pico della Mirandola, humanista i pensador italià (n. 1463).

## Referències

* ↑ Lladonosa i Pujol, Josep. «Patronat Josep Lladonosa». Ajuntament d'Alguaire, 1981. [Consulta: 8 setembre 2024].
# Mikàlida

Els mikàlides o Banu Míkal (persa: آل میکال, Āl-e Mīkāl) fou una destacada família aristocràtica del Gran Khorasan occidental als segles ix i xi, que eren descendent de la noblesa pre islàmica de la regió de Samarcanda
La família tenia origen en el rei sassànida Bahram V (Bahram Gor) (420-438). Un descendent seu fou nomenat šūr de Sogdiana (una mena de governador) probablement durant el segle vi. Hi va haver cinc šūrs de Sogdiana, el cinquè dels quals fou Divasti o Divashtig, que segons un document en sogdià trobat el 1933, portava el títol de rei de Sogdiana i senyor de Samarcanda i de Pandjikant, probablement després que la dinastia havia quedat independent dels sassànides a la meitat del segle vii. Divasti fou derrotat i mort a la vall de Zarafshan el 722, i el seu fill (podria ser Torkhun, anomenat pels àrabs Bakr) fou portat com a presoner de guerra a Iraq. Allí van viure tres generacions. A la quarta generació apareix Míkal ibn Abd-al-Wàhid, al començament del segle ix, que va donar nom a la família i es va establir al Khorasan.
Els seus fills Muhàmmad i Xah van servir com a comandants militars dels tahírides del Khorasan a Bagdad, Rayy i Nishapur. Muhàmmad vivia en aquesta darrera ciutat i va tenir un fill, Abd-Al·lah ibn Muhàmmad del que descendeixen els trenta-tres membres de la família coneguts. Abd-Al·lah ibn Muhàmmad va servir al safàrida Amr ibn al-Layth a Sistan, i també amb el rebel general safàrida Sabukiri i finalment com a governador d'Ahwaz pel califa al-Múqtadir (908-932). El seu fill Abu-l-Abbàs Ismaïl II va servir com a cap de l'administració dels samànides (diwan ar-rassàïl) i com a rais (‘alcalde’, posició esdevinguda hereditària) de Nishapur i va morir el 973.
Entre els posteriors membres de la família cal destacar:
* Abu-Alí Hassan, conegut com a Hassanak, visir de Mahmud de Gazni i rais de Nishapur
* Khwaja Alí Abu-l-Qàssim ibn Abd-Al·lah, rais de Gazni a la primera meitat del segle xi
* Abu-l-Mudhàffar ibn Alí Abi-l-Qàssim, fill de l'anterior, rais de Gazni, mort el 1055
* Abu-Abd-Al·lah Hussayn ibn Alí, oficial gaznèvida i després seljúcida (arribant breument a segon visir de Toghrul Beg)
També hi van haver destacats erudits, poetes, i benefactors de les arts. La família deixa de ser esmentada al final del segle xi.

## Bibliografia

* R. W. Bulliet, “Al-E Mikal,” Encyclopædia Iranica, I/7, p. 764; una versió actualitzada es troba disponible en línia a http://www.iranicaonline.org/articles/al-e-mikal-the-leading-aristocratic-family-of-western-khorasan-from-the-3rd-9th-to-the-5th-11th-century-descended-from- (consultat el 10 de juny del 2016).
* Bosworth, C.E., “Mīkālīs”, a: Encyclopaedia of Islam, segona edició. Edita per: P. Bearman, Th. Bianquis, C.E. Bosworth, E. van Donzel, W.P. Heinrichs. Consultat en línia el 10 de juny del 2016
# Abebech Gobena

Abebech Gobena (Amharic: አበበች ጎበና; Afan Oromo: Abbabachi Goobanaa) (Shebel Abo, Etiòpia, 20 d'octubre de 1935 - Addis Abeba, Etiòpia, 4 de juliol de 2021) va ser una activista humanitària etíop, fundadora i directora general de l'AGOHELMA, un dels orfenats més antics d'Etiòpia. És coneguda com la Mare Teresa d'Àfrica.

## Biografia

Gobena va néixer en un poble rural petit anomenat Shebel el 20 d'octubre de 1935. Va coincidir amb la invasió d'Etiòpia per les tropes de la Itàlia feixista que va originar la Segona Guerra Italo-Etíop i el seu pare va morir en les revoltes. Es va criar amb la seva mare i els seus avis fins als deu anys, en què la van casar amb un home molt més gran que ella. Gobena va escapar-se i va marxar corrent a la capital, Addis Ababa, on va anar a escola, va treballar en diverses ocupacions, entre les quals com a controladora de qualitat a una empresa de cafè i gra i es va tornar a casar.
L'any 1980, Gobena va anar en pelegrinatge a Gishen Mariam, a la província de Wollo. En aquell moment el territori estava durament afectat per la fam. En un centre d'alimentació, Gobena va veure un nen al costat del cos sense vida de la seva mare. Li va donar l'única cosa que tenia a les altres víctimes, un tros de pa i cinc litres d'aigua beneïda, i va portar el nen amb un altre orfe a la seva casa d'Addis Ababa. Un any després va portar vint-i-un nens a casa seva.
Per atendre correctament la mainada va fundar l'associació AGOHELMA, que, a més d'orfenat, proporciona diversos serveis, com ara formació formal i no formal, activitats de per ajudar a prevenir la sida, millores de les habilitats, desenvolupament d'infraestructures o empoderament de les dones. A més, té cura de 150 orfes. Per aquesta entitat han passat més de 12.000 infants necessitats i es calcula que 1,5 milions de persones s'han beneficiat de manera directa o indirecta de l'associació a diversos indrets del país.
Abebech Gobena va morir el 4 de juliol de 2021 per complicacions de la covid-19.

## Referències

* 1 2 3 4 5 Green, Andrew «Abebech Gobena» (en anglès). The Lancet, 398, 09-10-2021, pàg. 1298. DOI: 10.1016/S0140-6736(21)02151-6. ISSN: 0140-6736 [Consulta: 9 octubre 2021].
* ↑ «Worldaware Business Awards 2004 - The Worldaware Award Arxivat 2014-03-04 a Wayback Machine.». worldaware.org.uk. [Consulta: 12 març 2014].
* 1 2 Risen, Clay «Abebech Gobena, the ‘Mother Teresa’ of Africa, Dies at 85» (en anglès). The New York Times, 04-08-2021 [Consulta: 9 octubre 2021].
* ↑ «Archived copy». Arxivat de l'original el 4 març 2014. [Consulta: 4 març 2014].
* ↑ «About Us Arxivat 2014-05-27 a Wayback Machine.». agohelma.org.et. [Consulta: 12 març 2014].
# Hernán Alvarado

Hernán Alvarado (Puntarenas, 25 de novembre de 1932 - San José, 7 de maig de 2004) fou un futbolista costa-riqueny de la dècada de 1950.
Pel que fa a clubs, destacà a Club Sport La Libertad i Club Sport Herediano, on fou campió el 1961.
Fou 27 cops internacional amb la selecció de Costa Rica entre 1953 i 1961.
Posteriorment fou entrenador a Club Sport Herediano, Municipal Puntarenas, Asociación Deportiva Ramonense i Municipal Liberia.

## Referències

* ↑ «Copia archivada». Arxivat de l'original el 24 de setembre de 2015. [Consulta: 31 gener 2013].
* ↑ «Copia archivada». Arxivat de l'original el 25 d'octubre de 2014. [Consulta: 12 febrer 2012].
* ↑ «Perfil a salfadeco.or.cr». Arxivat de l'original el 2016-07-29. [Consulta: 16 maig 2019].
* ↑ Buzón de Rodrigo Arxivat 2016-03-04 a Wayback Machine. a nacion.com
* ↑ Murió un grande del marco Arxivat 2016-03-04 a Wayback Machine. a nacion.com